Vilkaviškio Ąžuolo progimnazija

Vilkaviškio „Ąžuolo“ progimnazija – dieninė, savarankiško mokymosi bendrojo lavinimo mokykla Vilkaviškio raj. Vilkaviškyje, J. Basanavičiaus g. 17, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190488066. Steigėjas Vilkaviškio rajono savivaldybės taryba. Filialas: Vilkaviškio pagrindinės mokyklos Pūstapėdžių skyrius. Mokyklos pavadinimų kaita: nuo 1936 m. Vilkaviškio pradinė mokykla nuo 1946 m. Vilkaviškio S. Nėries vidurinė mokykla nuo 1969 m. Vilkaviškio aštuonmetė mokykla nuo 1986 m. Vilkaviškio nepilnoji vidurinė mokykla nuo 1989 m. Vilkaviškio devynmetė mokykla nuo 1999 m. Vilkaviškio pagrindinė mokykla nuo 2013 m. Vilkaviškio „Ąžuolo“ progimnazija Istorija Vilkaviškio miesto savivaldybė 1934 m. pradėjo naujos mokyklos statybą Vilkaviškio miesto dalyje – Naujamiestyje, mokyklai skirtame sklype. 1935–1936 m. m. į naujas, tuo metu modernias patalpas, buvo perkelti 9 komplektai, kuriuose mokėsi 433 mokiniai, dirbo 9 mokytojai. 1936–1944 m. buvo pradinė mokykla. 1936–1937 m. m. atidarytas šeštas skyrius – 10-tas komplektas, mokėsi 510 mokinių, dirbo 10 mokytojų. 1938 – 1939 m.m. spalio mėnesį šios mokyklos 2 klasių komplektai su mokytojais ir 110 mokinių buvo perkelti į kitas naujai pastatytas patalpas Maironio gatvėje. 1936 m. rugsėjo 1 d. iškilmingai atidaryta ir pašventinta pirmoji Vilkaviškyje 6 komplektų pradinė mokykla. 1944 m. žiemą mokykloje įsikūrė karo ligoninė. Karas paliko pastatą gerokai nusiaubtą, todėl vidurinė iš buvusios „Žiburio“ gimnazijos patalpų čia galėjo persikelti tik 1946 m., mokykla pavadinta S. Nėries vidurine mokykla. 1969 m. Vilkaviškyje pastačius naują mokyklą ir į ją perkėlus S. Nėries vidurinę mokyklą, šioji mokykla tampa aštuonmete. 1986 m. ji pavadinta nepilna vidurine mokykla, 1989 m. – devynmete mokykla, 1999 m. – pagrindine mokykla. 2002 m. Pūstapėdžių pradinė mokykla tapo Vilkaviškio pagrindinės mokyklos skyriumi, kuris 2008 m. uždarytas. 2013 m. mokykla tapo „Ąžuolo“ progimnazija. Direktoriai A. Čėsna A. Banionis J. Dapkūnas J. Paukštys J. Bielevičius O. Vaitkevičienė P. Šulskaitė P. Romanenkienė V. Štarolis L. Kumpys M. Lisauskas Vidmantas Buzaitis Arūnas Serneckas (nuo 2016-01-04) Gileta Naujokienė (nuo 2018-05-14) Mokyklos himnas Šaltiniai Nuorodos Oficiali svetainė